Likumprojekts

**Grozījumi Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā**

Izdarīt Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā (Latvijas Republikas Saeimas un Ministru Kabineta Ziņotājs, 2005, 14.nr.; 2007, 9.,3.,15.nr.; 2008, 5.nr.; 2009, 3.,6.,15.,21.nr.; Latvijas Vēstnesis, 2010, 38., 101.nr.; 2011, 80.nr; 2013, 193.nr.) šādus grozījumus:

1. 27.pantā:

izteikt piekto daļu šādā redakcijā:

 "(5) Piešķirtos privatizācijas sertifikātus likumā „Par privatizācijas sertifikātiem” noteiktajā kārtībā ieskaita privatizācijas sertifikātu kontā, ja konta atvēršanai vai papildus piešķirto privatizācijas sertifikātu ieskaitīšanai nepieciešamos dokumentus sertifikātu saņēmējs iesniedzis attiecīgajai personai vai institūcijai, kurai ir Ministru kabineta deleģēts valsts pārvaldes uzdevums par sertifikātu kontu apkalpošanu un privatizācijas sertifikātu aprites administrēšanu četru mēnešu laikā pēc nepieciešamo pašvaldības dokumentu un apstiprinošo Privatizācijas aģentūras ziņu iesniegšanas attiecīgajai personai vai institūcijai, kurai tiks deleģēts valsts pārvaldes uzdevums par privatizācijas sertifikātu kontu apkalpošanu."

izteikt septīto daļu šādā redakcijā:

"(7) Strīdus, kas rodas saistībā ar šā panta piekto daļu, izskata Ekonomikas ministrija. Ekonomikas ministrijas lēmumu var pārsūdzēt tiesā."

2. Izteikt 28.panta pirmās daļas 2.punktu šādā redakcijā:

 "2) tiesības dzēst privatizācijas sertifikātus ir ieguvusi pēc 2005.gada 30.septembra vai pēc 2007.gada 31.augusta, bet pēc tam 12 mēnešu laikā nav vērsusies pie personas vai institūcijas, kurai ir Ministru kabineta deleģēts valsts pārvaldes uzdevums par sertifikātu kontu apkalpošanu un privatizācijas sertifikātu aprites administrēšanu un nav veikusi Ministru kabineta noteikumos privatizācijas sertifikātu dzēšanai paredzētās darbības. "

3. Izteikt 28.panta otrās daļas 2.punktu šādā redakcijā:

 "2) tiesības dzēst privatizācijas sertifikātus ir ieguvusi pēc 2005.gada 30.septembra vai pēc 2007.gada 31.augusta, bet pēc tam 12 mēnešu laikā nav vērsusies pie personas vai institūcijas, kurai ir Ministru kabineta deleģēts valsts pārvaldes uzdevums par sertifikātu kontu apkalpošanu un privatizācijas sertifikātu aprites administrēšanu un nav veikusi Ministru kabineta noteikumos privatizācijas sertifikātu dzēšanai paredzētās darbības."

Likums stājas spēkā 2014.gada 1.janvārī.

Finanšu ministra vietā -

veselības ministre I.Circene

06.11.2013. 16:05

336

M. Stepiņš

67095490, maris.stepins@fm.gov.lv

L.Dreija

67013163, Linda.Dreija@em.gov.lv